বাংলাদেশ–শ্রীলঙ্কা ক্রিকেট দ্বৈরথ

**বাংলাদেশ–শ্রীলঙ্কা ক্রিকেট দ্বৈরথ** হলো বাংলাদেশ ও শ্রীলঙ্কা জাতীয় ক্রিকেট দলের মধ্যকার একটি তীব্র প্রতিদ্বন্দ্বিতা। একে অনেক সময় **নাগিন ডার্বি** নামেও অভিহিত করা হয়ে থাকে। ১৯৮৬ সালে দুই দলের প্রথম দেখা থেকে ২০১৭ সাল নাগাদ এই প্রতিদ্বন্দিতায় শ্রীলঙ্কা প্রভাবশালী দল হিসেবে প্রতিষ্ঠিত ছিল। এরপর থেকেই দ্বিপাক্ষিক সিরিজ ও আইসিসির বিভিন্ন টুর্নামেন্টে বাংলাদেশের জয়লাভের মাধ্যমে সীমিত ওভারের ক্রিকেটে এই দ্বৈরথ প্রতিদ্বন্দিতাপূর্ণ রূপ লাভ করে।

প্রাপ্তবয়স্ক পুরুষ টুর্নামেন্টে শ্রীলঙ্কা ৩টি আইসিসি ট্রফির (১টি ক্রিকেট বিশ্বকাপ, ১টি টি২০ বিশ্বকাপ এবং ১টি চ্যাম্পিয়ন্স ট্রফি) পাশাপাশি ৬টি এশিয়া কাপ বিজয়ী দল। অন্যদিকে বাংলাদেশ কোনো আন্তর্জাতিক টুর্নামেন্টে ট্রফি অর্জন করতে পারেনি। আইসিসি টুর্নামেন্টের ক্ষেত্রে বাংলাদেশের সর্বোচ্চ সফলতা ২০১৫ ক্রিকেট বিশ্বকাপের কোয়ার্টার ফাইনাল এবং ২০১৭ আইসিসি চ্যাম্পিয়ন্স ট্রফির সেমিফাইনাল পর্যন্ত। এছাড়া বাংলাদেশ তিনবার (২০১২, ২০১৬, ২০১৮) এশিয়া কাপের ফাইনালে খেলেছে।

দুই দল প্রথম মুখোমুখি হয় ১৯৮৬ সালে। ১৯৮৪ দক্ষিণ-পূর্ব এশিয়া কাপ জয়ের পর বাংলাদেশ ১৯৮৬ এশিয়া কাপ খেলতে বাংলাদেশ দল শ্রীলঙ্কায় গমন করে। এরপর থেকে টেস্ট ও সীমিত ওভারের ক্রিকেটে দুই দল নিয়মিতভাবে মুখোমুখি হয়েছে। দুই দেশের ক্রমবর্ধমান অভিবাসনের কারণে অস্ট্রেলিয়া, সংযুক্ত আরব আমিরাত ও কানাডার মতো নিরপেক্ষ দেশেও একাধিক ম্যাচ আয়োজিত হয়েছে। দুই দল আন্তর্জাতিক ক্রিকেট কাউন্সিল (আইসিসি) ও এশিয়ান ক্রিকেট কাউন্সিল (এসিসি) কর্তৃক আয়োজিত বহু ম্যাচে দুই দল মুখোমুখি হয়েছে।

## ইতিহাস
১৯৮৬ থেকে ২০০১ সাল পর্যন্ত দুই দলের কোনো দ্বিপাক্ষিক সিরিজ অনুষ্ঠিত না হওয়ার কারণে বাংলাদেশ ও শ্রীলঙ্কা শুধু এশিয়া কাপের ম্যাচেই মুখোমুখি হয়েছে। প্রায় দুই দশকের বেশি সময় এই দ্বৈরথে শ্রীলঙ্কা প্রভাবশালী দল হিসেবে আবির্ভূত হয়েছিল। বাংলাদেশ ২০০৬ সালে একদিনের আন্তর্জাতিক ক্রিকেটে এবং এর দীর্ঘদিন পর ২০১৭ সালে টেস্ট ক্রিকেটে প্রথমবারের মতো শ্রীলঙ্কাকে হারায়। এর পরপরই দুই দলের দ্বৈরথ আরও প্রতিদ্বন্দিতাপূর্ণ হয়ে উঠে।

সাম্প্রতিক বছরগুলোতে দুই দেশের ক্রিকেট দলের সাথে জড়িত সদস্যরা নিয়মিতভাবে একে অপরের সাথে যুক্ত হয়েছে। অতুল সমরসেকরা, রুয়ান কালপেগে, মারিও ভিল্লভারয়ন, চম্পকা রামানায়েকে, রঙ্গনা হেরাথ, থিলান সামারাবীরা, নাভিদ নেওয়াজ, হাসান তিলকরত্নে এবং বর্তমান কোচ চন্ডিকা হাথুরুসিংহার মতো শ্রীলঙ্কার সাবেক খেলোয়াড়গণ বাংলাদেশ দলের কোচ হিসেবে নিযুক্ত হয়েছেন। এছাড়া ২০১২ সাল থেকে শুরু হওয়া বাংলাদেশের ঘরোয়া ক্রিকেট লিগ বিপিএলে শ্রীলঙ্কার অন্যান্য ক্রিকেটারদের পাশাপাশি সনাথ জয়াসুরিয়া ও মুত্তিয়া মুরালিধরনের মতো হাই-প্রোফাইল ক্রিকেটাররাও এতে অংশগ্রহণ করেন।

### নাগিন নাচ
২০১৮ সালের ১৫ ফেব্রুয়ারি ঢাকায় অনুষ্ঠিত দ্বিপাক্ষিক টি২০ ম্যাচে নাজমুল ইসলাম শ্রীলঙ্কার ওপেনার দানুষ্কা গুণতিলকাকে আউট করে নেওয়া মেইডেন উইকেটের উদ্‌‌যাপনে নাগিন নাচের প্রবর্তন করেন। এরপর থেকে দুই দেশের প্রতিদ্বন্দ্বিতা ভিন্ন মাত্রা লাভ করে। শেষ পর্যন্ত শ্রীলঙ্কা সেই ম্যাচটিতে ৬ উইকেটে জয় লাভ করে। এরপর ১৮ ফেব্রুয়ারি সিরিজের দ্বিতীয় টি২০ ম্যাচে গুণতিলকা বাংলাদেশের শেষ উইকেট তুলে নিয়ে ২–০ ব্যবধানে শ্রীলঙ্কার সিরিজ জয় নিশ্চিত করে নন-স্ট্রাইকার প্রান্তে দাঁড়িয়ে থাকা নাজমুলের দিকে ফিরে তার নাগিন নাচের অনুকরণ করেন।

২০১৮ নিদাহাস ট্রফিতে ভারতের পাশাপাশি বাংলাদেশ দল পুনরায় শ্রীলঙ্কার মুখোমুখি হয়। শ্রীলঙ্কার স্বাধীনতার ৭০ বছর উপলক্ষে এটি আয়োজিত হয়েছিল। ২০১৮ সালের ১০ মার্চ বাংলাদেশ ও শ্রীলঙ্কার মুখোমুখি ম্যাচে মাঠভর্তি শ্রীলঙ্কান দর্শকের সামনে ম্যাচজয়ী অর্ধশতক উদ্‌‌যাপন করতে মুশফিকুর রহিম শ্রীলঙ্কার বোলার থিসারা পেরেরার উদ্দেশ্যে আক্রমণাত্মক ভঙ্গিতে নাগিন নাচ দেখান। শ্রীলঙ্কার দর্শকরা সরাসরি এই ঘটনার সরাসরি সমালোচনা করেন এবং বাংলাদেশের প্রতি অশ্রদ্ধা জ্ঞাপন করতে থাকেন। ম্যাচটিতে হেরে শ্রীলঙ্কা প্রথম কোনো দল হিসেবে টি২০ ফরম্যাটে ৫০তম হারের রেকর্ড গড়ে। অন্যদিকে বাংলাদেশের জন্য দলীয় হিসেবে সর্বোচ্চ রান তাড়া করে জয়ের পাশাপাশি আন্তর্জাতিক টি২০-তে যেকোনো দলের জন্য ৪র্থ সর্বোচ্চ রান তাড়া করে জয়ের রেকর্ড তৈরি করে।
 
দুই দলের পরবর্তী ম্যাচে মাঠে এবং মাঠের বাইরের নাটকীয়তা তুঙ্গে উঠে। টুর্নামেন্টের ষষ্ঠ ম্যাচটি ২০১৮ সালের ১৬ মার্চ কলম্বোয় অনুষ্ঠিত হয়। ফাইনালে উঠতে শ্রীলঙ্কাকে এই ম্যাচটিতে বিজয় লাভের বিকল্প ছিল না। কুশল পেরেরার ৬১ এবং থিসারা পেরেরার ৫৮ রানের কল্যাণে প্রথমে ব্যাট করা শ্রীলঙ্কা ১৫৯ রান করে। রান তাড়া করতে নেমে মাত্র ৩৩ রানে ২ উইকেট হারানোর পর মুশফিকুর রহিম ও তামিম ইকবালের ৫২ বলে ৬৪ রানের জুটিতে বাংলাদেশ দল ম্যাচে ফেরে। তারা আউট হয়ে যাওয়ার পর ৫ উইকেট হাতে রেখে বাংলাদেশ দলের ৩১ বলে ৫১ রানের প্রয়োজন ছিল, সেই সময় মাহমুদুল্লাহ মাঠে নামেন। শেষ ওভারে জিততে বাংলাদেশ দলের ১২ রানের দরকার ছিল। বোলার ইসুরু উদানা প্রথম বলে মিডল ও লেগে শর্ট ডেলিভারি দেন এবং দ্বিতীয় বলে বাউন্সার দিয়ে আরেকটি উইকেট তুলে নেন। জিততে বাংলাদেশ দলের ৪ বলে ১২ রান দরকার, এমন মুহূর্তে উদানা মাহমুদুল্লাহকে একটি বাউন্সার প্রদান করেন। কিন্তু আম্পায়ার বলটিকে ওয়াইড না দেওয়ার কারণে নুরুল হাসান সাথে শ্রীলঙ্কার ফিল্ডারদের সাথে বাগবিতণ্ডায় জড়িয়ে পড়েন। বিশেষ করে স্কিপার থিসারা পেরেরা ও কুশল মেন্ডিসের সাথে আঙুল তুলে আক্রমণাত্মক ভঙ্গিতে কথা বলেন।

এর মধ্যে আম্পায়ারগণ দুইজন ব্যাটসম্যানের সাথে কথোপকথন চলাকালে খালি গায়ে সাকিব আল হাসান নেমে আসেন এবং দুইজন ব্যাটসম্যানকে মাঠ ছেড়ে চলে আসতে ইশারা করেন। কিন্তু বাংলাদেশ দলের সহকারী কোচ খালেদ মাহমুদ সুজন মাহমুদুল্লাহকে বুঝিয়ে মাঠে ফেরত পাঠান এবং খেলা পুনরায় শুরু হয়। পরবর্তী তিন বলে মাহমুদুল্লাহ যথাক্রমে ৪, ২ ও ৬ রান করে বাংলাদেশকে ম্যাচ জিতান এবং শ্রীলঙ্কা টুর্নামেন্ট থেকে ছিটকে যায়। ম্যাচ জেতার পর সাকিব আল হাসান ও বাংলাদেশ দলের খেলোয়াড়গণ এবং অন্যান্য স্টাফেরা মাঠে ছুটে আসেন এবং শ্রীলঙ্কার খেলোয়াড় ও দর্শকদের সামনে 'নাগিন নাচ'-এর মাধ্যমে উদ্‌‌যাপন শুরু করেন। উদ্‌‌যাপনের মুহূর্তে বাংলাদেশ দলের খেলোয়াড়রা আর প্রেমাদাসা স্টেডিয়ামে বাংলাদেশ দলের ড্রেসিং রুমের কাচের দরজা ভেঙে ফেলে। পরবর্তীতে বিসিবি শ্রীলঙ্কাকে সেই ভাঙা দরজার অর্থ পরিশোধ করে। সাকিব আল হাসান এবং নুরুল হাসান উভয়কেই আইসিসির আচরণবিধির লেভেল ১ ভঙ্গের জন্য একটি করে ডেমেরিট পয়েন্ট এবং ম্যাচ ফির ২৫% জরিমানা করা হয়।

নিদাহাস ট্রফির ফাইনাল ম্যাচে শ্রীলঙ্কার দর্শকরা বাংলাদেশের বিপক্ষে ভারতকে সমর্থন করে এবং "No more cobra dance, cheer for India" লেখা ব্যানার স্টেডিয়ামে প্রদর্শন করে। ভারতের জিততে ১২ বলে ৩৪ প্রয়োজন, এমন সময় দীনেশ কার্তিকের ম্যাচজয়ী ইনিংসে ভারত শিরোপা লাভ করে। এরপর শ্রীলঙ্কার দর্শকরা বাংলাদেশের খেলোয়াড়দের উদ্দেশ্যে নাগিন নাচের মাধ্যমে ভারতের জয় উদ্‌‌যাপন করে।

সংযুক্ত আরব আমিরাতে অনুষ্ঠিত ২০২২ এশিয়া কাপে নাগিন নাচ এবং দুই দলের দ্বৈরথ আবারও সামনে আসে। আফগানিস্তানের কাছে হারার পর ২০২২ সালের ১ সেপ্টেম্বর শ্রীলঙ্কা বাংলাদেশের মুখোমুখি হয়। টুর্নামেন্টে টিকে থাকতে এই ম্যাচটিতেও শ্রীলঙ্কার জয় অত্যাবশ্যক ছিল। দুবাইয়ের ব্যাটিং উপযোগী মাঠে বাংলাদেশ আগে ব্যাট করে ১৮৩ রান করে। জবাবে খেলতে নেমে শ্রীলঙ্কা নিয়মিত ব্যবধানে উইকেট হারানোর পর ১২ বলে ২৫ রানের সমীকরণ দাঁড়া করায়। ১৯তম ওভারে ১৭ রান দিয়ে চাপে থাকা বাংলাদেশ শেষ ওভারে স্লো ওভার রেট নিয়মের কারণে পাঁচজন ফিল্ডারকে সার্কেলের ভেতরে দাঁড় করায়। শেষ পর্যন্ত শ্রীলঙ্কা ৩ বল হাতে রেখে ম্যাচটিতে জয় লাভ করে। জয়ের পর ড্রেসিং রুমে থাকা চামিকা করুণারত্নে ক্যামেরার দিকে নাগিন নাচের ভঙ্গিতে উদ্‌‌যাপন করেন।

### টাইমড আউটের ঘটনা
ভারতে অনুষ্ঠিত ২০২৩ ক্রিকেট বিশ্বকাপে দুই দলের প্রতিদ্বন্দ্বিতা আবারও খবরের শিরোনামে আসে। টুর্নামেন্টে বাংলাদেশ সরাসরি খেলার যোগ্যতা অর্জন করলেও, শ্রীলঙ্কাকে কোয়ালিফাইং রাউন্ডের মধ্যে দিয়ে আসতে হতো। এর পূর্ব পর্যন্ত শ্রীলঙ্কা বাংলাদেশের বিপক্ষে বিশ্বকাপের সকল ম্যাচে বিশাল ব্যবধানে জয়লাভ করেছে। ২০২৩ সালের ৯ নভেম্বর দিল্লিতে অনুষ্ঠিত ম্যাচে বাংলাদেশ দল টসে জিতে শ্রীলঙ্কাকে ব্যাটিংয়ে পাঠায়। শ্রীলঙ্কা ২৪ ওভারে ৪ উইকেটে ১৩৫ রান তুলে ভালো অবস্থানে ছিল। সেই সময়ে সাদিরা সমরবিক্রমের উইকেটের পর অ্যাঞ্জেলো ম্যাথিউস ক্রিজে আসেন। কিন্তু হেলমেটের চিন স্ট্র‍্যাপে সমস্যা হওয়ায় ম্যাথিউস নতুন হেলমেট চান। ম্যাথিউসের মাঠে আসতে দেরি হওয়ায় সাকিব আল হাসান আম্পায়ারের কাছে টাইমড আউটের আবেদন করেন। ম্যাথিউস সাদিরা সমরবিক্রম আউট হওয়ার ১ মিনিট ১০ সেকেন্ড পর মাঠে নামেন এবং নন-স্ট্রাইকার প্রান্তে থাকা চরিত আশালংকার সাথে আলোচনা করছিলেন। এমন সময়ে, রিচার্ড ইলিংওয়ার্থ ম্যাথিউসকে জানান তার কাছে খেলা শুরু করতে আর ৩০ সেকেন্ড বাকি আছে। অ্যাঞ্জেলো ম্যাথিউস তার হেলমেটের সমস্যার কথা জানান।

মাঠে থাকা দুইজন আম্পায়ার (রিচার্ড ইলিংওয়ার্থ ও মারাইজ ইরাসমাস), রিজার্ভ আম্পায়ার অ্যাড্রিয়ান হোল্ডস্টক ও টিভি আম্পায়ার নিতিন মেননের মাঝে দীর্ঘ আলোচনার পর অ্যাঞ্জেলো ম্যাথিউসকে টাইমড আউট ঘোষণা করা হয়। ম্যাথিউস আম্পায়ার ও বাংলাদেশ দলের খেলোয়াড়দের হেলমেটে সমস্যার জন্য 'কমনসেন্স' ব্যবহারের অনুরোধ জানালেও কেউই তাদের সিদ্ধান্ত থেকে ফেরত আসেননি। এর মাধ্যমে অ্যাঞ্জেলো ম্যাথিউস আন্তর্জাতিক ক্রিকেটে প্রথম টাইমড আউট খেলোয়াড় হিসেবে মাঠ ত্যাগ করেন। আনুষ্ঠানিক তথ্যমতে, ম্যাথিউস নতুন হেলমেট পাওয়া পর্যন্ত আড়াই মিনিট সময় অতিবাহিত হয়েছিল। এরপর শ্রীলঙ্কা দলের বোলিংয়ের সময় অ্যাঞ্জেলো ম্যাথিউস সাকিব আল হাসানের উইকেট তুলে নিয়ে হাতের কবজিতে ইশারায় "টাইমড আউট"-এর ভঙ্গি দেখিয়ে উদ্‌‌যাপন করেন।

ম্যাচের পর বর্তমান ও সাবেক ক্রিকেটারদের অনেকে সাকিব আল হাসানের টাইমড আউটের সিদ্ধান্তের সমালোচনা করেন। এমনকি বাংলাদেশ দলের ফাস্ট বোলিং কোচ অ্যালান ডোনাল্ডও এর সমালোচনা করেন। ম্যাচ-পরবর্তী সংবাদ সম্মেলনে সাকিব ও ম্যাথিউস দুইজনই ঘটনা তুলে ধরেন। সাকিবের ভাষ্যমতে এর সবই ক্রিকেটের আইনের মধ্যে পড়ে এবং এর বাইরে কিছু নয়। অন্যদিকে, ম্যাথিউস দাবি করেন, কেবল বাংলাদেশ দলের থেকেই এমন আচরণ পাওয়া সম্ভব এবং সাকিব আল হাসানের প্রতি তার সকল সম্মান তিনি হারিয়েছেন। এছাড়াও তিনি হেলমেটে সমস্যার ভিডিও প্রমাণও উপস্থাপন করেন।

২০২৪ সালে শ্রীলঙ্কা ক্রিকেট দল একটি পূর্ণাঙ্গ সফরে বাংলাদেশে আসে। দুই দলের প্রথম টি২০ ম্যাচে বাংলাদেশের পেসার শরিফুল ইসলাম ম্যাথিউসের 'টাইমড আউট' উদ্‌‌যাপনের অনুকরণ করেন। ২–১ ব্যবধানে টি২০ সিরিজ জেতার পর শ্রীলঙ্কা দল ক্যামেরার সামনে ট্রফি নিয়ে টাইমড আউটের ভঙ্গিতে ছবি তোলে। এরপর বাংলাদেশ দলের স্কিপার নাজমুল হোসেন শান্ত শ্রীলঙ্কা দলের টাইমড আউট ঘটনার স্মৃতি থেকে বের হয়ে আসা উচিত বলে মন্তব্য করেন। তবে ২–১ ব্যবধানে একদিনের আন্তর্জাতিক সিরিজ জেতার পর বাংলাদেশ দলের মুশফিকুর রহিম বিজয়ের উদ্‌‌যাপনের অংশ হিসেবে ম্যাথিউসের হেলমেটে সমস্যা দেখানোর ভঙ্গির অনুকরণ করেন।

## অন্যান্য ঘটনা
* লিটন দাস এবং লাহিরু কুমারাকে ২০২১ টি২০ বিশ্বকাপের পুল ম্যাচ চলাকালীন মাঠে উত্তপ্ত কথোপকথনের পর জরিমানা করা হয়েছিল।
* শ্রীলঙ্কার অধিনায়ক দাসুন শানাকা গণমাধ্যমে বলেছিলেন যে বাংলাদেশ "একটি সহজ প্রতিপক্ষ" কারণ তাদের কাছে ২০২২ সালের এশিয়া কাপের ম্যাচের আগে সাকিব এবং মুস্তাফিজুর রহমান ছাড়া বিশ্বমানের বোলার ছিল না।
* বাংলাদেশের টিম ডিরেক্টর খালেদ মাহমুদ শানাকার জবাবে বলেন, "শ্রীলঙ্কার কোনও বিশ্বমানের বোলার নেই, আমাদের দুজন আছে।"
* মাহমুদের মন্তব্যের জবাবে প্রাক্তন ক্রিকেটার মাহেলা জয়াবর্ধনে টুইটারে লিখেছিলেন, "মনে হচ্ছে শ্রীলঙ্কার বোলারদের ক্ষমতা দেখানোর এবং ব্যাটসম্যানদের মাঠে তাদের পরিচয় দেখানোর সময় এসেছে।"

## ফলাফল

দুই দল মোট ১০৮ বার মুখোমুখি হয়েছে। শ্রীলঙ্কা ৭৭টি ম্যাচ জিতেছে, যেখানে বাংলাদেশের জয় ২৩টি। টেস্ট এবং একদিনের আন্তর্জাতিকে, শ্রীলঙ্কা বাংলাদেশের চেয়ে বেশি ম্যাচ জিতেছে, যদিও টি-টোয়েন্টি আন্তর্জাতিকে বাংলাদেশ ঘনিষ্ঠ লড়াইয়ে জিতেছে।

* **গাঢ়** রঙে সর্বাধিক জয় চিহ্নিত। 

### আইসিসি ম্যাচ

২০০৩, ২০০৭, ২০১৫ তে শ্রীলঙ্কা জয়ী হয়েছে এবং ২০২৩-এ (সর্বশেষ ম্যাচ) বাংলাদেশ জয়ী হয়েছে। ফলস্বরূপ একদিনের বিশ্বকাপে ৩–১ ফলাফলে শ্রীলঙ্কা এগিয়ে আছে।

টি২০ বিশ্বকাপে ২০০৭ এবং ২০২১-এর দুটি ম্যাচ জিতে শ্রীলঙ্কা ২–১ ফলাফলে এগিয়ে আছে। বাংলাদেশের একমাত্র জয়টি ২০২৪ আইসিসি পুরুষ টি২০ বিশ্বকাপ প্রতিযোগিতার গ্রুপ পর্বের ম্যাচে এসেছিল।

চ্যাম্পিয়ন্স ট্রফিতে এখনও পর্যন্ত একমাত্র ম্যাচে শ্রীলঙ্কা জয়ী হয়েছিল। 
 

### এসিসি ম্যাচ
এশিয়া কাপে দল দুটি ২০ বার মুখোমুখি হয়েছে, ওয়ানডে এবং টি-টোয়েন্টি উভয় ফর্ম্যাটেই। শ্রীলঙ্কা এই ম্যাচগুলির মধ্যে ১৬টিতে জিতেছে, যেখানে বাংলাদেশের জয় ৪টিতে।

## আইসিসি টুর্নামেন্ট বিজয়

বাংলাদেশ ও শ্রীলঙ্কা দুই দলই ক্রিকেটের নীতিনির্ধারণী সংস্থা আন্তর্জাতিক ক্রিকেট কাউন্সিল কর্তৃক আয়োজিত ক্রিকেট বিশ্বকাপ ও টুয়েন্টি২০ বিশ্বকাপে অংশগ্রহণ করেছে। শ্রীলঙ্কা ৩টি আইসিসি টুর্নামেন্টের শিরোপা অর্জন করলেও বাংলাদেশ এখন পর্যন্ত কোনো শিরোপা অর্জনে সফল হয়নি। সিনিয়র পর্যায়ের ক্রিকেটে শ্রীলঙ্কা ৩টি আইসিসি ট্রফি (১টি ক্রিকেট বিশ্বকাপ, ১টি টি২০ বিশ্বকাপ ও ১টি চ্যাম্পিয়নস ট্রফি) জিতেছে। অন্যদিকে বাংলাদেশ তার বিশ্বকাপ ইতিহাসে কোনো ট্রফি জিততে পারেনি।

শ্রীলঙ্কা ১৯৯৬ সালে বিশ্বকাপ জেতে। অন্যদিকে বাংলাদেশ দল ২০১৫ বিশ্বকাপে সবচেয়ে বেশি কোয়ার্টার ফাইনালে খেলার যোগ্যতা অর্জন করেছিল। শ্রীলঙ্কা ২০১৪ সালে আইসিসি পুরুষ টি২০ বিশ্বকাপ জিতে। বাংলাদেশ টি২০-তে কোনো শিরোপা জেতেনি। শ্রীলঙ্কা ২০০২ সালে আইসিসি চ্যাম্পিয়নস ট্রফি জিতলেও বাংলাদেশ সর্বোচ্চ ২০১৭ সালে সেমিফাইনালে খেলে। কোনো দলই বিশ্ব টেস্ট চ্যাম্পিয়নশিপের শিরোপা জিতেনি।

## এসিসি টুর্নামেন্ট বিজয়
শ্রীলঙ্কা এশিয়া কাপের ১৬টি আসরে অংশগ্রহণ করেছে এবং ৬টি ট্রফি জিতেছে। ১৯৮৪ সালে এশিয়া কাপের প্রথম আসরে বাংলাদেশ যোগ্যতা অর্জন করতে পারেনি। শ্রীলঙ্কা একবার এশিয়ান টেস্ট চ্যাম্পিয়নশিপও জিতেছিল।

## টেস্ট সিরিজের তালিকা
২০০১ সালে দুই দল মোট ২৮টি টেস্ট ম্যাচ খেলেছে। এর মধ্যে শ্রীলঙ্কা ২১টিতে এবং বাংলাদেশ মাত্র ১টি ম্যাচে জয়লাভ করেছে।
 
### সার্বিক টেস্ট পরিসংখ্যান

দুই দলের মধ্যে এখন পর্যন্ত মোট ১৪টি টেস্ট সিরিজ খেলা হয়েছে। এর মধ্যে আটটি সিরিজ ও মোট ১৬টি ম্যাচ শ্রীলঙ্কায় এবং ছয়টি সিরিজ ও মোট ১২টি ম্যাচ বাংলাদেশে অনুষ্ঠিত হয়েছে। শ্রীলঙ্কা ১৩টি সিরিজ জিতে এই দ্বৈরথে প্রভাবশালী দল হিসেবে আবির্ভূত হয়েছে, যেখানে বাংলাদেশ এখন পর্যন্ত কোনো দ্বিপাক্ষিক সিরিজ জয় করেনি।

## ওডিআই সিরিজের তালিকা

### Overall ODI match results
The two teams have played 60 ODI matches since 1986, where Sri Lanka has won 45 matches and Bangladesh won 13 matches.

The two sides have played a total of 11 bilateral ODI series. Other than that, the two sides also met in 12 Asia cups, 3 tri-nation series, and 5 ICC multinational series. Out of 11 bilateral series, Seven of these have been played in Sri Lanka, while Bangladesh has hosted four series. Overall, Sri Lanka has won 7 of the series with Bangladesh winning two as well as 2 drawn series. 

## টি২০আই ফলাফলের তালিকা

### Overall T20I match results
The two teams have played 21 T20I matches since 2007, where Sri Lanka has won 13 matches and Bangladesh won 8 matches.

The two sides have played a total of 6 bilateral T20I series. Other than that, the two sides also met in 3 Asia cups, 1 tri-nation series and 3 ICC multinational series. Out of 6 bilateral series, three of these have been played in Sri Lanka, while Bangladesh has hosted three series. Overall, Sri Lanka has won 4 series, two Twenty20 World Cup matches and two Asia Cup meetings, whereas Bangladesh has won a single series, both meetings at the tri-nation series, two Asia Cup meetings and one Twenty20 World Cup match. 

### Bilateral T20I series results

### ICC Men's T20 World Cup results

### Asia Cup (T20I) results

## টেস্টের রেকর্ড

### Team records
#### Most runs in an innings

#### Fewest runs in a completed innings

#### Greatest win margins (by innings)

#### Greatest win margins (by runs)

#### Smallest victories (by runs)

#### Smallest victories (by wickets)

### Individual records
#### Most runs

#### Highest individual score

#### Most career wickets

#### Best bowling figures in an innings

## একদিনের আন্তর্জাতিক রেকর্ড

### Team records

#### Highest innings total

#### Lowest innings total

#### Largest victory

#### Smallest victory

### Individual records

#### Most runs

#### Highest individual score

#### Most career wickets

#### Best bowling figures in an innings

## টি-টোয়েন্টি আন্তর্জাতিক রেকর্ড

### Team records

#### Highest innings total

#### Lowest innings total

#### Largest victory

#### Smallest victory

### Individual records

#### Most runs

#### Highest individual score

#### Most career wickets

#### Best bowling figures in an innings

## বিবিধ রেকর্ড

### Hat tricks

## টীকা

## আরও দেখুন
* ক্রিকেট বিশ্বকাপে শ্রীলঙ্কা
* ক্রিকেট বিশ্বকাপে বাংলাদেশ
* ক্রীড়া প্রতিদ্বন্দ্বিতার তালিকা
* বাংলাদেশ–ভারত ক্রিকেট দ্বৈরথ

## তথ্যসূত্র

## বহিঃসংযোগ
* Sri Lanka vs Bangladesh – All World Cup and T20 World Cup match results